คือเมื่อ5ปีที่แล้ว โดนเตะที่แขน ปวดหัวไหล่มากจนถึงตอนนี้ก็ยังไม่หาย แขนมันชอบขัดๆเวลาปวดก็ปวดเหมือนตอนที่โดนบินแขน ปวดมากๆเป็นอะไรครับทำยังไงจะหาย มันลำบากเวลายกของที่สูงกว่าหัวจะยกไม่ค่อยได้ แต่ถ้าต่ำกว่าหัวยกได้หมด
สวัสดีค่ะ อาการปวดหัวไหล่ หากเป็นมานานหลายปี อาจเกิดจาก1. ภาวะเส้นเอ็นหัวไหล่ฉีก (Rotator cuff tear) ซึ่งอาจฉีกเส้นเดียวหรือหลายเส้นก็ได้ การฉีกขาดอาจเกิดจากการเสียดสีของหินปูนบริเวณกระดูกด้านบน กับตัวเส้นเอ็น) หรืออาจเกิดจากภาวะเสื่อมของเส้นเอ็น หรือเกิดจากการใช้งานหรืออุบัติเหตุ มักทำให้มีอาการปวดเวลานอน โดยเฉพาะตอนนอนตะแคงทับ ปวดเวลายกแขนขึ้นหรือลงในบางท่า อ่อนแรงในขณะยกหรือหมุนหัวไหล่ เกิดเสียงเสียดสีในขณะขยับบางท่าของไหล่2. ข้อไหล่ยึดติด มักพบในผู้สูงอายุ หรือในผู้ที่เคยได้รับบาดเจ็บที่ข้อไหล่มาก่อนและมีการหยุดเคลื่อนไหวข้อไหล่ไปชั่วคราว อาการคือจะขยับข้อไหล่ได้น้อย โดยจะเริ่มจากไม่สามารถยก กาง หรือหมุนหัวไหล่ได้ ข้อไหล่จะค่อยๆ ลดการเคลื่อนไหวจนกระทั่งเคลื่อนไหวได้น้อยลง และมีอาการปวดบริเวณข้อไหล่ทั้งกลางวันและกลางคืน3. ข้อไหล่อักเสบ ที่พบบ่อยมีอยู่ 2 ชนิด คือ- โรคข้อเสื่อม (Osteoarthritis) เกิดจากความเสื่อมของกระดูกอ่อนที่หุ้มข้อกระดูก ทำให้ข้อกระดูกเสียดสีกันเวลาเคลื่อนไหวจนเกิดอาการข้อยึด ส่งผลให้ปวดบริเวณข้อ โดยเฉพาะเวลาอากาศเย็น- โรคข้ออักเสบรูมาตอยด์ แต่มักจะพบอาการปวดข้ออื่นๆ ร่วมด้วย เช่น ข้อมือ ข้อศอก เท้า ข้อเท้า เข่า คอ4. มีก้อนเนื้องอกของกระดูกหรือข้อ แต่ก็มักคลำได้เป็นก้อน หรือทำให้ข้อไหล่เกิดการผิดรูปหากอาการปวดไม่หายไป แนะนำควรไปพบแพทย์เฉพาะทางศัลยกรรมกระดูกและข้อค่ะ ในเบื้องต้น ควรงดการใช้งานหนักในแขนข้างที่ปวดไปก่อน งดการเล่นกีฬา ใช้การประคบร้อนหรือบีบนวดบริเวณที่ปวด หากอาการปวดเป็นมาก ก็อาจทานยาแก้ปวดบรรเทาไปก่อน เช่น ไดโคลฟีแนค ไพรอกซิแคม เป็นต้น แต่ต้องไม่แพ้ยาเหล่านี้ค่ะ